《寄哭缪方石四首 其四》
明代·游朴

石室文成未勒铭，丁阳遽閟草堂灵。亦知高士多遗落，遽使邦人失典刑。

莫恨骅骝终伏枥，相闻诗礼蚤趋庭。韦贤有子能传业，早晚明经起汉廷。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。